Μεθοδολογία Αξιολόγησης & Κριτήρια Επιλογής Πράξεων



**Ειδική Υπηρεσία Διαχείρισης ΕΠ Περιφέρειας Ηπείρου**

C:\Users\Νίκος\Documents\Νίκος\Δουλειά\ΕΣΠΑ 2014-2020\Δημοσιότητα\espa1420_logo_el\espa1420_logo_4printing\espa1420_print.tif

**Νοέμβριος 2017**

Διαδικασία

Σύμφωνα με το άρθρο 8 του Νόμου 4314/2014 «*Οι Διαχειριστικές Αρχές των Τομεακών και Περιφερειακών Επιχειρησιακών Προγραμμάτων είναι υπεύθυνες για τη διαχείριση του οικείου Επιχειρησιακού Προγράμματος, σύμφωνα με το σύστημα διαχείρισης και ελέγχου του εδαφίου δ' της παρ. 3 του άρθρου 14 και την αρχή της χρηστής δημοσιονομικής διαχείρισης. Στο πλαίσιο αυτό η διαχειριστική αρχή του κάθε επιχειρησιακού προγράμματος:…*

*ι) Για την επιλογή των πράξεων, η Διαχειριστική Αρχή:*

*α) συντάσσει και, μετά από την έγκρισή τους, εφαρμόζει τις κατάλληλες διαδικασίες και κριτήρια επιλογής τα οποία:*

1. *διασφαλίζουν τη συμβολή των πράξεων στην επίτευξη των ειδικών στόχων και των αποτελεσμάτων της σχετικής προτεραιότητας,*
2. *δεν συνιστούν διακριτική μεταχείριση και είναι διαφανή,*
3. *τηρούν τις γενικές αρχές που ορίζονται στα άρθρα 7 και 8 του Κανονισμού.*

*β) διασφαλίζει ότι μια επιλεγείσα πράξη εμπίπτει στο πεδίο του αρμόδιου Ταμείου ή Ταμείων και μπορεί να ενταχθεί σε μια κατηγορία παρέμβασης που εντοπίζεται στο πλαίσιο της προτεραιότητας ή των προτεραιοτήτων του επιχειρησιακού προγράμματος*

*γ) διασφαλίζει ότι παρέχεται στον δυνητικό δικαιούχο έγγραφο που καθορίζει τους όρους για την στήριξη της κάθε πράξης, συμπεριλαμβανομένων των ειδικών απαιτήσεων που αφορούν τα προϊόντα ή τις υπηρεσίες που πρέπει να παραδοθούν στο πλαίσιο της πράξης, το σχέδιο χρηματοδότησης και την προθεσμία εκτέλεσης*

*δ) εξασφαλίζει ότι ο δυνητικός δικαιούχος διαθέτει τη διοικητική, χρηματοοικονομική και επιχειρησιακή ικανότητα να τηρήσει τους όρους που αναφέρονται στο στοιχείο γ) πριν από την έγκριση της πράξης*

*ε) εξασφαλίζει ότι, σε περίπτωση που η υλοποίηση της πράξης έχει αρχίσει πριν από την υποβολή αίτησης για χρηματοδότηση στη διαχειριστική αρχή, τηρείται το εφαρμοστέο δίκαιο σχετικά με την εν λόγω πράξη*

*στ) διασφαλίζει ότι οι πράξεις που επιλέγονται για στήριξη από τα Ταμεία δεν περιλαμβάνουν δραστηριότητες που αποτελούν τμήμα πράξης, η οποία έχει υποβληθεί ή θα έπρεπε να υποβληθεί σε διαδικασία ανάκτησης μετά τη μετεγκατάσταση μιας παραγωγικής δραστηριότητας εκτός της περιοχής του προγράμματος*

*ζ) καθορίζει τις κατηγορίες παρέμβασης στις οποίες αποδίδονται οι δαπάνες μιας πράξης.»*

Στο πλαίσιο αυτό η Ειδική Υπηρεσία Διαχείρισης Επιχειρησιακού Προγράμματος Περιφέρειας Ηπείρου (ΕΥΔ Ηπείρου), λαμβάνοντας υπόψη το Σύστημα Διαχείρισης και Ελέγχου και ειδικότερα τις διαδικασίες ΔΙ\_1 «Πρόσκληση» και ΔΙ\_1 ¨Πρόσκληση Κρατικών Ενισχύσεων» που συνέταξε η Ειδική Υπηρεσία Θεσμικής Υποστήριξης (ΕΥΘΥ) της Εθνικής Αρχής Συντονισμού (ΕΑΣ) διαμόρφωσε την μεθοδολογία αξιολόγησης και των κριτηρίων επιλογής που θα εφαρμόσει για την αξιολόγηση προτεινόμενων πράξεων στο πλαίσιο κάθε Πρόσκλησης. Η ΕΥΔ Ηπείρου εισηγείται στην Επιτροπή Παρακολούθησης του ΕΠ προς έγκριση την μεθοδολογία αξιολόγησης, τα κριτήρια επιλογής πράξεων και την εξειδίκευση αυτών για τις δράσεις του Προγράμματος που θα προβεί στην ενεργοποίηση τους.

Μεθοδολογία αξιολόγησης

* 1. Πράξεις πλην Κρατικών Ενισχύσεων

Οι βασικές μεθοδολογίες αξιολόγησης είναι:

(Α) Άμεση Αξιολόγηση

Εφόσον επιλεγεί η άμεση αξιολόγηση, στην Πρόσκληση ορίζεται η αρχική καθώς και η καταληκτική ημερομηνία υποβολής των αιτήσεων χρηματοδότησης των δυνητικών δικαιούχων. Κάθε αίτηση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η αίτηση ικανοποιεί τα κριτήρια που ορίζονται στην Πρόσκληση προωθείται για ένταξη στο ΕΠ. Η αξιολόγηση των υποβαλλομένων αιτήσεων συνεχίζεται, με τη σειρά της ημερομηνίας του πρωτοκόλλου υποβολής, μέχρι να εξαντληθεί ο διαθέσιμος προϋπολογισμός της Πρόσκλησης ή αξιολογηθεί ο συνολικός αριθμός των αιτήσεων.

Στην περίπτωση εξάντλησης του διαθέσιμου προϋπολογισμού, η Διαχειριστική Αρχή ή ο Ενδιάμεσος Φορέας (ΔΑ/ΕΦ) ενημερώνει τους δυνητικούς δικαιούχους μέσω της οικείας ιστοσελίδας του ΕΠ [www.peproe.gr](http://www.peproe.gr).

(Β) Συγκριτική Αξιολόγηση

Στη συγκριτική αξιολόγηση ορίζεται στην Πρόσκληση η αρχική καθώς και η καταληκτική ημερομηνία μέχρι την οποία πρέπει να υποβληθούν οι αιτήσεις χρηματοδότησης των δυνητικών δικαιούχων, αλλά η αξιολόγηση όλων των προτάσεων πρέπει να ολοκληρωθεί μετά την καταληκτική ημερομηνία και τα αποτελέσματα να ανακοινωθούν ταυτόχρονα για όλες τις προτάσεις. Από τα κριτήρια τα οποία βαθμολογούνται προκύπτει η συνολική βαθμολογία της κάθε πρότασης, βάσει της οποίας θα καθοριστεί η σειρά κατάταξης των προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της Πρόσκλησης) είναι εκείνες με τις υψηλότερες βαθμολογίες, εφόσον ικανοποιούνται και ενδεχόμενες ελάχιστες προϋποθέσεις έγκρισης που προσδιορίζονται στην Πρόσκληση.

Επιλογή μεθοδολογίας Αξιολόγησης

Για τη λήψη της απόφασης σχετικά με τη μεθοδολογία αξιολόγησης που θα επιλεγεί, πρέπει να συνεκτιμηθούν τα πλεονεκτήματα και τα μειονεκτήματα της κάθε μεθόδου και να τεκμηριώνεται από τη ΔΑ/ΕΦ η επιλεγείσα μεθοδολογία στην Επιτροπή Παρακολούθησης, ειδικά στις περιπτώσεις που επιλέγεται η άμεση αξιολόγηση.

Κατά κανόνα η άμεση αξιολόγηση είναι ταχύτερη κατά τη διεκπεραίωση των διαδικασιών της, και επιτρέπει στους δυνητικούς δικαιούχους που διαθέτουν ετοιμότητα υποβολής προτάσεων (και πληρούν τις ελάχιστες προϋποθέσεις της πρόσκλησης) να χρηματοδοτηθούν χωρίς σημαντικές καθυστερήσεις, αφού κάθε πρόταση αξιολογείται μόλις υποβληθεί. Όμως, δεν επιτρέπει σύγκριση και ιεράρχηση μεταξύ των προτάσεων προκειμένου να επιλεγούν αυτές οι οποίες συνεισφέρουν περισσότερο στα επιδιωκόμενα αποτελέσματα της πρόσκλησης.

Αντιθέτως, κατά κανόνα η συγκριτική αξιολόγηση είναι περισσότερο χρονοβόρα και σύνθετη διαδικασία, απαιτεί μεγαλύτερη επεξεργασία για την εξειδίκευσή της στις ιδιαίτερες απαιτήσεις της κάθε πρόσκλησης αλλά πλεονεκτεί σημαντικά στην τεκμηρίωση της επιλογής των πλέον κατάλληλων πράξεων, αφού κάθε πρόταση συνοδεύεται από αναλυτική κλιμακούμενη βαθμολόγηση των κριτηρίων, βάσει της οποίας επιλέγονται τελικά οι προτάσεις με τη μεγαλύτερη συνολική βαθμολογία.

Λαμβάνοντας υπόψη τα ανωτέρω για την επιλογή της καταλληλότερης μεθοδολογίας αξιολόγησης πρέπει να συνεκτιμώνται παράμετροι που συσχετίζονται με τα ειδικότερα χαρακτηριστικά της κάθε πρόσκλησης. Ενδεικτικά αναφέρονται:

* το πλήθος και οι αρμοδιότητες των δυνητικών δικαιούχων
* Στην περίπτωση που η πρόσκληση απευθύνεται σε συγκεκριμένο δυνητικό δικαιούχο (π.χ. λόγω θεσμικής αποκλειστικής αρμοδιότητας) είναι προφανές ότι θα επιλεγεί η άμεση αξιολόγηση. Αντιθέτως, για προσκλήσεις που απευθύνονται σε πολλούς δυνητικούς δικαιούχους που διεκδικούν «ανταγωνιστικά» την χρηματοδότηση στο πλαίσιο της ίδιας πρόσκλησης πλεονεκτεί η συγκριτική αξιολόγηση.
* το φυσικό αντικείμενο των πράξεων
* Σε ορισμένες κατηγορίες πράξεων, όπως ερευνητικά προγράμματα, η συγκριτική αξιολόγηση πλεονεκτεί έναντι της άμεσης. Στην περίπτωση όμως που η πρόσκληση αφορά διακριτές πράξεις συμπληρωματικές μεταξύ τους (είναι δηλαδή αναγκαία η υλοποίηση όλων των πράξεων προκειμένου να επιτευχθεί ο επιδιωκόμενος στόχος χωρίς όμως η ανάθεση του συνόλου των πράξεων να αφορά τον ίδιο δικαιούχο) η άμεση αξιολόγηση είναι πιθανώς πιο αποτελεσματική. Επίσης, η άμεση αξιολόγηση είναι προσφορότερη για πράξεις, η υλοποίηση των οποίων είναι επιβεβλημένη από ανελαστικές υποχρεώσεις της χώρας σε επίπεδο ΕΕ, και περιγράφονται με σαφήνεια στην πρόσκληση.
* το ύψος του διαθέσιμου προϋπολογισμού (συγχρηματοδοτούμενη δημόσια δαπάνη)
* Εφόσον οι πόροι που θα διατεθούν μέσω της πρόσκλησης εκτιμάται ότι επαρκούν για τη χρηματοδότηση των προτάσεων που τελικά θα υποβληθούν (π.χ. πράξεις υποδομών όπου είναι γνωστές στη ΔΑ/ ΕΦ οι ανάγκες που πρέπει να καλυφθούν) η άμεση αξιολόγηση πλεονεκτεί (εφόσον άλλοι παράγοντες δεν συνηγορούν για το αντίθετο). Αντίθετα, αν ο διαθέσιμος προϋπολογισμός δεν μπορεί να καλύψει το σύνολο των καταγεγραμμένων αναγκών, είναι σκόπιμη η επιλογή της συγκριτικής αξιολόγησης.
* αν είναι έργο τμηματοποιημένο (phasing)
* Για τα τμηματοποιημένα (phasing) έργα επιλέγεται αποκλειστικά η άμεση αξιολόγηση.
* αν η πρόσκληση αφορά πράξεις για την υλοποίηση των οποίων απαιτούνται προπαρασκευαστικές ενέργειες (όπως μελέτες, έρευνες, απαλλοτριώσεις κλπ)
* Για τις πράξεις αυτές, που περιλαμβάνουν προπαρασκευαστικές ενέργειες, είναι σκόπιμη η επιλογή της συγκριτικής αξιολόγησης.

Είναι προφανές ότι όλες οι ανωτέρω παράμετροι πρέπει να συνεκτιμώνται συνδυαστικά κατά την επιλογή της μεθοδολογίας αξιολόγησης των προτάσεων.

Στάδια επιλογής πράξεων

Η διαδικασία αξιολόγησης των προς χρηματοδότηση πράξεων διενεργείται σε δύο στάδια:

ΣΤΑΔΙΟ Α΄: Έλεγχος πληρότητας και επιλεξιμότητας πρότασης

ΣΤΑΔΙΟ Β΄: Αξιολόγηση των προτάσεων ανά κριτήριο / ομάδα κριτηρίων

Η αξιολόγηση πραγματοποιείται από τα αρμόδια στελέχη της ΔΑ ή του ΕΦ ή και εξωτερικούς αξιολογητές, με απόφαση της ΔΑ/ΕΦ, για τους οποίους διασφαλίζεται, σε κάθε περίπτωση, ότι:

* Δεν υφίσταται σύγκρουση συμφερόντων
* Διαθέτουν την απαιτούμενη εμπειρία για τη διενέργεια της αξιολόγησης

Κατά τη διενέργεια της αξιολόγησης (άμεση ή συγκριτική), η ΔΑ/ΕΦ δύναται να ζητήσει σε οποιοδήποτε στάδιο της αξιολόγησης την υποβολή συμπληρωματικών στοιχείων και διευκρινήσεων.

Συμπληρωματικά στοιχεία είναι αυτά τα οποία, ενώ προβλέπονταν στην πρόσκληση, δεν υποβλήθηκαν λόγω παράλειψης του δυνητικού δικαιούχου και εκδόθηκαν πριν την υποβολή της αίτησης. Οι διευκρινίσεις είναι στοιχεία που ζητούνται από τον/τους αξιολογητή/τες με σκοπό την αποσαφήνιση των υποβληθέντων στοιχείων και την καλύτερη κατανόηση του περιεχομένου της πρότασης.

Ειδικά για την υποβολή συμπληρωματικών στοιχείων, η ΔΑ/ΕΦ ενημερώνει εγγράφως το δυνητικό δικαιούχο, με τη χρήση του Εντύπου Ε.Ι.2\_1 «Επιστολή για υποβολή συμπληρωματικών στοιχείων για την εξέταση της αίτησης χρηματοδότησης». Ο δυνητικός δικαιούχος θα πρέπει να αποστείλει τα αιτηθέντα συμπληρωματικά στοιχεία εντός συγκεκριμένης προθεσμίας που τίθεται από τη ΔΑ. Εφόσον τα συμπληρωματικά στοιχεία δεν υποβληθούν εμπρόθεσμα η πρόταση απορρίπτεται. Στην περίπτωση άμεσης αξιολόγησης, η πρόταση αξιολογείται με βάση τον αριθμό πρωτοκόλλου/ ημερομηνία παραλαβής των συμπληρωματικών στοιχείων.

Κριτήρια επιλογής πράξεων

ΣΤΑΔΙΟ Α΄: Έλεγχος πληρότητας και επιλεξιμότητας πρότασης

Το Στάδιο Α’ έχει στόχο να διασφαλίσει, ανεξάρτητα από τη μεθοδολογία της αξιολόγησης (συγκριτική ή άμεση), τις ελάχιστες προϋποθέσεις που προβλέπονται στο κανονιστικό πλαίσιο και στην πρόσκληση, προκειμένου η πρόταση να προχωρήσει στο Στάδιο Β΄ της αξιολόγησης.

Σύμφωνα με τη διαδικασία ΔΙ\_2 οι αιτήσεις υποβάλλονται ηλεκτρονικά μέσω του ΟΠΣ. Κατά την ηλεκτρονική υποβολή της πρότασης, γίνεται από το σύστημα ένας **αρχικός έλεγχος συμβατότητας της πρότασης**, με τον οποίο ελέγχεται εάν:

* Η ημερομηνία υποβολής της αίτησης χρηματοδότησης είναι εντός της προθεσμίας που τίθεται στην πρόσκληση
* Ο αιτούμενος προϋπολογισμός της πρότασης είναι εντός ορίων, εφόσον τίθενται στην πρόσκληση
* Το τεχνικό δελτίο είναι πλήρως συμπληρωμένο

Στη συνέχεια εξετάζεται η επιλεξιμότητα της πρότασης ως προς τα επιμέρους κριτήρια όπως έχουν εγκριθεί από τις οικείες Επιτροπές Παρακολούθησης. Ειδικότερα εξετάζεται:

Εάν ο φορέας που υποβάλλει την πρόταση εμπίπτει στις κατηγορίες δυνητικών δικαιούχων που ορίζονται στην πρόσκληση

Εάν ο φορέας που υποβάλλει την πρόταση έχει την αρμοδιότητα εκτέλεσης του έργου. Ο έλεγχος γίνεται με βάση στοιχεία τεκμηρίωσης (π.χ. κανονιστικές αποφάσεις, καταστατικά φορέων κλπ) που υποβάλλονται συνημμένα κατά την υποβολή του αιτήματος και τα οποία πρέπει να προσδιορίζονται στην πρόσκληση

Η τυπική πληρότητα της υποβαλλόμενης πρότασης. Εξετάζεται αν, για την υποβολή της πρότασης, ακολουθήθηκε η προβλεπόμενη διαδικασία, αν τα τυποποιημένα έντυπα είναι συμπληρωμένα και έχουν επισυναφθεί όλα τα συνοδευτικά έγγραφα σύμφωνα με τα αναφερόμενα στη σχετική πρόσκληση και ειδικότερα:

* + Η αίτηση χρηματοδότησης πράξης, υπογεγραμμένη από το νόμιμο εκπρόσωπο του φορέα
  + Το Τεχνικό Δελτίο Πράξης (ΤΔΠ)
  + Λοιπά στοιχεία που προσδιορίζονται στην εκάστοτε πρόσκληση από τη ΔΑ/ ΕΦ (π.χ. μελέτες, διοικητικές πράξεις, υπολογισμός των καθαρών εσόδων για Πράξεις των Προγραμμάτων του ΕΣΠΑ 2014-2020 κλπ).

Εάν η περίοδος υλοποίησης της προτεινόμενης προς συγχρηματοδότηση πράξης εμπίπτει εντός της περιόδου επιλεξιμότητας του προγράμματος, εκτός εάν στην πρόσκληση ορίζεται διαφορετική προθεσμία

Ότι δεν έχει περαιωθεί το φυσικό αντικείμενο της προτεινόμενης πράξης μέχρι την ημερομηνία που ο δυνητικός δικαιούχος υπέβαλε την αίτηση χρηματοδότησης. Τονίζεται ότι σύμφωνα με τον Καν. 1303/2013, άρθρο 65, παράγραφος 6: «Οι πράξεις δεν επιλέγονται για χρηματοδότηση από τα ΕΔΕΤ σε περίπτωση που έχουν περατωθεί φυσικά ή εκτελεστεί πλήρως πριν να υποβάλει ο δικαιούχος στη διαχειριστική αρχή την αίτηση χρηματοδότησης βάσει του προγράμματος, ανεξάρτητα αν ο δικαιούχος έχει εκτελέσει όλες τις σχετικές πληρωμές».

Ότι η προτεινόμενη πράξη δεν περιλαμβάνει τμήμα επένδυσης σε υποδομή ή παραγωγική επένδυση η οποία έπαυσε ή μετεγκαταστάθηκε εκτός της περιοχής του προγράμματος εντός πέντε ετών από την τελική πληρωμή στο δικαιούχο ή εντός της προθεσμίας που οριζόταν στους κανόνες περί κρατικών ενισχύσεων (σύμφωνα με το άρθρο 71 του Καν. 1303/2013)

Εάν η πράξη εμπίπτει στους Θεματικούς Στόχους, τις Επενδυτικές Προτεραιότητες και Ειδικούς στόχους ή/ και στα πεδία παρέμβασης/ δράσεις της εκάστοτε πρόσκλησης.

* Εάν διασφαλίζεται η μη διπλή χρηματοδότηση της ίδιας δαπάνης από άλλα Επιχειρησιακά Προγράμματα, χρηματοδοτικά εργαλεία ή /και εθνικούς πόρους.

Εάν υποβάλλονται αποφάσεις των αρμόδιων ή και συλλογικών οργάνων του δικαιούχου ή άλλων αρμόδιων οργάνων, όπου αυτό προβλέπεται από τη σχετική νομοθεσία.

Στην περίπτωση πράξεων Τεχνικής Βοήθειας (ΤΒ), εάν η πράξη υποβάλλεται στο πλαίσιο εγκεκριμένου Προγράμματος ΤΒ.

* **ΠΡΟΫΠΟΘΕΣΗ ΓΙΑ ΕΠΙΤΥΧΗ ΟΛΟΚΛΗΡΩΣΗ ΤΟΥ ΣΤΑΔΙΟΥ Α΄:**

Όλα τα παραπάνω κριτήρια του Σταδίου Α΄, με εξαίρεση τα δύο τελευταία, τα οποία ενδέχεται να μην απαιτούνται, έχουν **υποχρεωτική εφαρμογή** και η θετική τους αξιολόγηση (ΝΑΙ) αποτελεί απαραίτητη προϋπόθεση για να ξεκινήσει το Στάδιο Β΄ της αξιολόγησης των προτάσεων. Διαφορετικά η πρόταση απορρίπτεται και ενημερώνεται σχετικά ο δυνητικός Δικαιούχος.

ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων

Κατά το Στάδιο Β΄ διενεργείται η αξιολόγηση των προτάσεων σύμφωνα με τα κριτήρια αξιολόγησης τα οποία διακρίνονται σε **πέντε βασικές ομάδες**. Ακολούθως, παρατίθενται ενδεικτικά στοιχεία που δύνανται να αξιολογηθούν για επιμέρους κριτήρια επιλογής πράξεων:

1η ΟΜΑΔΑ ΚΡΙΤΗΡΙΩΝ : Πληρότητα και σαφήνεια του περιεχομένου της πρότασης

Κατά την εξέταση της εν λόγω ομάδας κριτηρίων αξιολογείται:

* Πληρότητα και σαφήνεια του φυσικού αντικειμένου της προτεινόμενης πράξης (το κριτήριο μπορεί να είναι είτε δυαδικό (ναι/όχι) ή δυαδικό με αντιστοίχιση ποσοτικών τιμών ή βαθμολογούμενο)
* Ρεαλιστικότητα του προϋπολογισμού (το κριτήριο είναι είτε δυαδικό (ναι/όχι))
* Ρεαλιστικότητα του χρονοδιαγράμματος (το κριτήριο είναι είτε δυαδικό (ναι/όχι))
* Σημειώνεται ότι δεν μπορεί να ενταχθεί πράξη η οποία συμβάλλει αρνητικά έστω και σε ένα από τα παραπάνω τρία κριτήρια.

2ηΟΜΑΔΑ ΚΡΙΤΗΡΙΩΝ: Ενσωμάτωση οριζόντιων πολιτικών και τήρηση θεσμικού πλαισίου

* Τήρηση εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού (το κριτήριο είναι είτε δυαδικό (ναι/όχι))
* Η πράξη ενέχει στοιχεία κρατικής ενίσχυσης (το κριτήριο είναι είτε δυαδικό (ναι/όχι))
* Αειφόρος ανάπτυξη (το κριτήριο είναι είτε δυαδικό (ναι/όχι))
* Προαγωγή της ισότητας μεταξύ ανδρών και γυναικών και της μη διάκρισης (το κριτήριο είναι είτε δυαδικό (ναι/όχι))
* Εξασφάλιση της προσβασιμότητας των ατόμων με αναπηρία (το κριτήριο είναι είτε δυαδικό (ναι/όχι))
* Σημειώνεται ότι δεν μπορεί να ενταχθεί πράξη η οποία συμβάλλει αρνητικά έστω και σε ένα από τα παραπάνω πέντε κριτήρια.

3ηΟΜΑΔΑ ΚΡΙΤΗΡΙΩΝ: Σκοπιμότητα πράξης

Προκειμένου να αξιολογηθεί η σκοπιμότητα μιας πράξης αυτή εξετάζεται ως προς τα παρακάτω κριτήρια:

* Αναγκαιότητα υλοποίησης της πράξης (ο τρόπος βαθμολόγησης του κριτηρίου προσδιορίζεται από τη ΔΑ)
* Αποτελεσματικότητα (το κριτήριο αυτό είναι δυαδικό με αντιστοίχιση σε ποσοτικές τιμές ή βαθμολογούμενο εφόσον γίνεται χρήση του τύπου του βαθμού συμβολής)
* Αποδοτικότητα (το κριτήριο αυτό είναι δυαδικό με αντιστοίχιση σε ποσοτικές τιμές ή βαθμολογούμενο εφόσον γίνεται χρήση του τύπου της αποδοτικότητας)
* Βιωσιμότητα, λειτουργικότητα, αξιοποίηση (το κριτήριο αυτό είναι δυαδικό (ναι/όχι))
* Καινοτομία (ο τρόπος βαθμολόγησης του κριτηρίου προσδιορίζεται από τη ΔΑ)
* Συνέργεια και συμπληρωματικότητα της προτεινόμενης πράξης (ο τρόπος βαθμολόγησης του κριτηρίου προσδιορίζεται από τη ΔΑ)

4ηΟΜΑΔΑ ΚΡΙΤΗΡΙΩΝ: Ωριμότητα

Τα κριτήρια αυτά μπορεί να καλύπτουν:

* Στάδιο εξέλιξης των απαιτούμενων ενεργειών ωρίμανσης της πράξης
* Βαθμός προόδου διοικητικών ή άλλων ενεργειών
* Τα κριτήρια της 4ης Ομάδας μπορεί να είναι δυαδικά με αντιστοίχιση ποσοτικών τιμών ή βαθμολογούμενα.

5ηΟΜΑΔΑ ΚΡΙΤΗΡΙΩΝ: Διοικητική, Επιχειρησιακή και Χρηματοοικονομική ικανότητα δυνητικού δικαιούχου

Κατά την εξέταση της εν λόγω ομάδας κριτηρίων αξιολογείται:

* Η Διοικητική ικανότητα του φορέα της πρότασης (δυνητικός δικαιούχος) (το κριτήριο αυτό είναι δυαδικό (ναι/όχι))
* Η Επιχειρησιακή ικανότητα του δυνητικού δικαιούχου (το κριτήριο αυτό είναι δυαδικό με αντιστοίχιση σε ποσοτικές τιμές ή βαθμολογούμενο)
* Η Χρηματοοικονομική ικανότητα του κυρίου της πράξης (το κριτήριο αυτό είναι δυαδικό (ναι/όχι) ή δεν εφαρμόζεται)

Προσαρμογή κριτηρίων και προσδιορισμός τρόπου βαθμολόγησής τους

Η ΔΑ/ ΕΦ εξειδικεύει/προσθέτει επιπλέον κριτήρια με την προϋπόθεση ότι δεν έρχονται σε αντίθεση με αυτά που περιγράφονται. Όλα τα προαναφερόμενα κριτήρια πρέπει να αξιολογούνται είτε δυαδικά (ΝΑΙ/ ΟΧΙ) είτε με κλίμακα (βαθμολόγηση).

Υπάρχει πλήθος τρόπων βαθμολόγησης -τόσο στην περίπτωση της συγκριτικής όσο και της άμεσης αξιολόγησης- που μπορούν να εφαρμοστούν προκειμένου να αξιολογηθούν οι προτάσεις πράξεων, π.χ.:

1. Με δυαδική βαθμολόγηση (ΝΑΙ/ΟΧΙ) και αποκλεισμό κατά κριτήριο (όλα τα κριτήρια «ΝΑΙ»),
2. Με δυαδική βαθμολόγηση και αντιστοίχιση των τιμών ΝΑΙ/ΟΧΙ σε ποσοτικές τιμές (Δυαδικό κριτήριο με όριο θετικής αξιολόγησης)
3. Με βαθμολόγηση ορισμένων κριτηρίων ή και θέσπιση ορίων θετικής αξιολόγησης κατά κριτήριο ή ομάδα κριτηρίων ή στο σύνολο, με συνολικό βαθμό με συντελεστές στάθμισης κατά κριτήριο ή ομάδα κριτηρίων,
4. οποιοσδήποτε συνδυασμός των ανωτέρω.

Για κάθε εξειδικευμένο κριτήριο, η ΔΑ/ ΕΦ ορίζει τον **τρόπο βαθμολόγησής** του, δηλαδή τις **τιμές** που δύναται να λάβει το εν λόγω κριτήριο και τις καταστάσεις στις οποίες αντιστοιχούν οι εν λόγω τιμές. Όπου είναι εφικτό η ΔΑ/ ΕΦ να αναλύει/εξειδικεύει τα επίπεδα με ποσοτικούς όρους.

Οι τιμές του κριτηρίου, ακόμη και στην περίπτωση του δυαδικού συστήματος, μπορεί να αντιστοιχούν σε ποσοτικοποιημένες καταστάσεις. Η τιμή του κριτηρίου μπορεί επίσης να προκύπτει από μαθηματικό τύπο, ο οποίος βασίζεται σε τιμές ποσοτικοποιημένων μεταβλητών.

Είναι προφανές πως ο βαθμός είναι αποτέλεσμα ουσιαστικής κρίσης κατά την αξιολόγηση και θα πρέπει να τεκμηριώνεται επαρκώς για κάθε κατηγορία κριτηρίων στους πίνακες αξιολόγησης.

Η επιλογή **δυαδικής βαθμολόγησης σε όλα τα κριτήρια** αρμόζει μόνο στην περίπτωση των προσκλήσεων **άμεσης αξιολόγησης**, γεγονός που πρέπει να ληφθεί υπόψη κατά την εξειδίκευση των κριτηρίων (σημείο 1). Αν υιοθετηθεί δυαδική βαθμολόγηση με ποσοτικές τιμές (σημείο 2) για ένα ή περισσότερα κριτήρια, πρέπει να καθοριστούν τα αντίστοιχα ελάχιστα αποδεκτά όρια και ο τρόπος σύνθεσης, προκειμένου να καταλήγει σε δυαδική βαθμολόγηση στο τελικό αποτέλεσμα (ΝΑΙ/ΟΧΙ), δεδομένου ότι οι προτάσεις δεν συγκρίνονται μεταξύ τους, αλλά απαιτείται να έχουν μια συγκεκριμένης στάθμης επάρκεια.

Στην περίπτωση των προσκλήσεων **συγκριτικής αξιολόγησης,** δύο τουλάχιστον κατηγορίες κριτηρίων πρέπει να επιδέχονται **βαθμολόγηση με πολλαπλές τιμές,** ώστε να προκύπτουν κατά το δυνατόν διαφορετικοί τελικοί βαθμοί ανά πρόταση και να αποφεύγεται η ισοβαθμία. Πρέπει να επιλεγεί ο κατάλληλος συνδυασμός τιμών και αριθμού κριτηρίων που επιδέχονται πολλαπλή τιμή ώστε με το πέρας της αξιολόγησης να προκύπτει επαρκής βαθμολογική διαφοροποίηση των προτάσεων στην τελική κατάταξη (αποφυγή μεγάλου αριθμού ισοβαθμιών).

Η διαδικασία αξιολόγησης εφαρμόζεται **διαδοχικά για τις επιμέρους κατηγορίες κριτηρίων** με τη σειρά που κρίνει η ΔΑ. Σε περίπτωση που πρόταση αποκλείεται σύμφωνα με το αποτέλεσμα αξιολόγησης μιας κατηγορίας κριτηρίων, η ΔΑ διακόπτει την αξιολόγηση. Ωστόσο, μπορεί να προβεί στην αξιολόγηση και άλλων κατηγοριών κριτηρίων ώστε η αιτιολογημένη απόρριψη της πρότασης να περιλαμβάνει κρίση σε μεγαλύτερο εύρος της πρότασης. Μια τέτοια επιλογή μπορεί κατά περίπτωση να είναι χρήσιμη προκειμένου να υποδειχθούν στον δυνητικό τελικό δικαιούχο και άλλες ελλείψεις και αδυναμίες της πρότασής του για το ενδεχόμενο μελλοντικής επανυποβολής της.

Το αποτέλεσμα της αξιολόγησης καθώς και η τεκμηρίωση κάθε κριτηρίου καταγράφεται συμπληρώνοντας το **Φύλλο Αξιολόγησης της Πράξης.**

* 1. Πράξεις Κρατικών Ενισχύσεων

Δεδομένης της φύσης και των διαφορετικών απαιτήσεων αξιολόγησης της κάθε δράσης, του γεγονότος ότι η διαχείριση μπορεί να γίνει από διαφορετικούς φορείς (Ειδική Υπηρεσία Διαχείρισης Ηπείρου (ΕΥΔ Ηπείρου), Ενδιάμεσος Φορέας Διαχείρισης (ΕΦΔ)) και του γεγονότος ότι απαιτείται η έγκριση της πρόσκλησης από την Ειδική Υπηρεσία Κρατικών Ενισχύσεων της Εθνικής Αρχής Συντονισμού ΕΣΠΑ η διαδικασία αξιολόγησης και η εξειδίκευση των κριτηρίων δύναται να τροποποιηθεί/αναλυθεί περεταίρω πριν το στάδιο της έγκρισης της κάθε πρόσκλησης.

Διαδικασία αξιολόγησης

Η διαδικασία αξιολόγησής των υποβληθέντων σχεδίων πραγματοποιείται μέσω του Πληροφοριακού Συστήματος Κρατικών Ενισχύσεων (ΠΣΚΕ). Οι αξιολογήσεις των υποβαλλόμενων επενδυτικών σχεδίων διενεργούνται από δυο (2) αξιολογητές, οι οποίοι επιλέγονται κατόπιν ηλεκτρονικής κλήρωσης από Μητρώο Αξιολογητών που καταρτίζει η ΕΥΔ Ηπείρου/ΕΦΔ και διαθέτουν εμπειρία σχετική με το περιεχόμενο της πρόσκλησης.

Οι αξιολογητές δεν θα έχουν πρόσβαση στα στοιχεία των επιχειρηματικών, αλλά ούτε και στον ηλεκτρονικό κωδικό της πρότασης. Σε κάθε περίπτωση θα διασφαλίζεται κατά την αξιολόγηση ότι ο αξιολογητής δεν ταυτίζεται με το συντάκτη του επενδυτικού σχεδίου και δεν συνδέεται με κανένα τρόπο με το επενδυτικό σχέδιο.

Η αξιολόγηση είναι συγκριτική και περιλαμβάνει:

* ΣΤΑΔΙΟ Α : στο πρώτο στάδιο γίνεται έλεγχος των τυπικών προϋποθέσεων και των δικαιολογητικών που απαιτούνται βάσει της Πρόσκλησης/Προκήρυξης της Δράσης (έλεγχος πληρότητας)
* ΣΤΑΔΙΟ Β : στο δεύτερο στάδιο πραγματοποιείται η αξιολόγηση των προτάσεων.

Ο έλεγχος του σταδίου Α απαιτεί την εκπλήρωση όλων των κριτηρίων. Σε περίπτωση που διαπιστώνεται διαφωνία των δυο αξιολογητών ως προς τις τυπικές προϋποθέσεις πληρότητας και επιλεξιμότητας της πρότασης, το επενδυτικό σχέδιο θα προωθείται με σχετική εισήγηση της ΕΥΔ Ηπείρου/ΕΔΦ στη Επιτροπή Αξιολόγησης.

Η βαθμολογία κάθε ομάδας κριτηρίων προκύπτει από το άθροισμα της βαθμολογίας κάθε κριτηρίου και πρέπει να τηρεί ελάχιστο μερικό αποτέλεσμα. Η βαθμολογία κάθε κριτηρίου προκύπτει από τον βαθμό αξιολόγησης επί τον συντελεστή στάθμισής του. Η συνολική βαθμολογία του επενδυτικού σχεδίου προκύπτει από το άθροισμα της βαθμολογίας κάθε ομάδας κριτηρίων επί τον συντελεστή στάθμισής της.

Σε περίπτωση που η απόκλιση της βαθμολογίας των δυο αξιολογητών είναι πάνω από 25% του μέγιστου δυνατού βαθμού, το επενδυτικό σχέδιο ανατίθεται εκ νέου, με την ίδια διαδικασία ηλεκτρονικής κλήρωσης, σε τρίτο αξιολογητή, και ως επικρατούσες προς περαιτέρω χρήση αξιολογήσεις θεωρούνται εκείνες, όπου οι βαθμολογίες εμφανίζουν μεταξύ τους τη μικρότερη μεταξύ τους απόκλιση.

Η τελική βαθμολογία διαμορφώνεται από το μέσο όρο της βαθμολογίας των δυο αξιολογητών.

Σε περίπτωση που οι προτεινόμενοι από τις δυο επικρατούσες αξιολογήσεις αποκλίνουν λιγότερο από το 25% του αρχικού προϋπολογισμού του επενδυτικού σχεδίου, χωρίς ουσιαστικές διαφοροποιήσεις στο φυσικό αντικείμενο, ο προϋπολογισμός ταυτίζεται με το μέσο όρο των προτεινόμενων δυο προϋπολογισμών.

Στην περίπτωση που υπάρχει διαφοροποίηση ως προς το φυσικό αντικείμενο ή/και απόκλιση προϋπολογισμών μεγαλύτερη του 25% του αρχικού, η ΕΥΔ Ηπείρου/ΕΦΔ καταρτίζει τεκμηριωμένη εισήγηση σχετικά με το φυσικό και οικονομικό αντικείμενο προς το αρμόδιο όργανο οριστικοποίησης της αξιολόγησης.

Για τις ανάγκες της εγκριτικής διαδικασίας της δράσης θα συσταθεί Επιτροπή Αξιολόγησης με απόφαση του Περιφερειάρχη Ηπείρου. Μέλη της Επιτροπής Αξιολόγησης δύναται να αποτελούν κατάλληλα στελέχη της ΕΥΔ ΠΗ/ΕΦΔ καθώς και ανεξάρτητοι, εγνωσμένου κύρους επιστήμονες με σχετική εμπειρία. Στην απόφαση σύστασης θα περιγράφονται λεπτομερώς οι αρμοδιότητες, θα ορίζονται τα μέλη της, οι εισηγητές και ότι άλλο απαιτείται. Τα μέλη της Επιτροπής Αξιολόγησης δε θα μπορούν να ασχοληθούν με την παρακολούθηση και την παραλαβή των αποτελεσμάτων των έργων.

Η Επιτροπή Αξιολόγησης οριστικοποιεί την τελική βαθμολογία και το φυσικό και οικονομικό αντικείμενο του κάθε επενδυτικού σχεδίου. Στη συνέχεια γίνεται βαθμολογική κατάταξη αυτών και επιχορηγούμενα είναι τα σχέδια με φθίνουσα κατάταξη μέχρι εξάντλησης του Π/Υ της δημόσιας δαπάνης. Σε περίπτωση ισοβαθμίας τελευταίων στην κατάταξη σχεδίων η ΕΥΔ Ηπείρου/ΕΦΔ δύναται να αυξήσει το διαθέσιμο προϋπολογισμό της πρόσκλησης για τη χρηματοδότησή τους.

Η Επιτροπή Αξιολόγησης με την υποστήριξη της ΕΥΔ Ηπείρου/ΕΦΔ συντάσσει πρακτικό που περιλαμβάνει:

* Τη βαθμολογική κατάταξη των επενδυτικών σχεδίων και τον χαρακτηρισμό τους ως επιλέξιμα και μη επιλέξιμα.
* Για κάθε επιλέξιμο σχέδιο το συνολικό προϋπολογισμό και την αναλογούσα δημόσια δαπάνη.
* Για τα μη επιλέξιμα επενδυτικά σχέδια τη σχετική τεκμηρίωση.

Το πρακτικό διαβιβάζεται στην ΕΥΔ Ηπείρου/ΕΦΔ, ώστε να εκδοθεί απόφαση του Περιφερειάρχη Ηπείρου με τα αποτελέσματα της αξιολόγησης και τον προσωρινό κατάλογο δυνητικών δικαιούχων. Η απόφαση του Περιφερειάρχη δημοσιοποιείται στην ιστοσελίδα της Περιφέρειας.

Κάθε δυνητικός δικαιούχος ενημερώνεται ηλεκτρονικά, αλλά και μέσω του ΠΣΚΕ για το αποτέλεσμα της αξιολόγησης και την υποχρέωσή του για την αποστολή του φακέλου με πλήρως συμπληρωμένα τα απαραίτητα δικαιολογητικά, εντός συγκεκριμένης καταληκτικής ημερομηνίας.

Κάθε υποψήφιος που το επενδυτικό του σχέδιο κρίθηκε ως μη επιλέξιμο, ενημερώνεται ηλεκτρονικά, αλλά και μέσω του ΠΣΚΕ για την απόφαση της Γνωμοδοτικής Επιτροπής και τη δυνατότητα και τους όρους άσκησης ένστασης εντός συγκεκριμένης καταληκτικής ημερομηνίας.

Στο τελικό στάδιο της διαδικασίας αξιολόγησης οριστικοποιείται ο πίνακας ιεράρχησης των προτάσεων.

Επισημαίνεται ότι η Γνωμοδοτική Επιτροπή και οι εισηγητές δεν έχουν πρόσβαση στα στοιχεία της επιχείρησης ούτε στον ηλεκτρονικό κωδικό της πρότασης μέχρι και τη δημοσίευση του προσωρινού καταλόγου των δυνητικών δικαιούχων.

Κριτήρια επιλογής πράξεων

Ενδεικτικά αναφέρονται ελάχιστα κριτήρια που μπορούν να έχουν χαρακτήρα on – off:

* Πληρότητα προσκόμισης δικαιολογητικών.
* Επιλεξιμότητα Δραστηριότητας.
* Επιλεξιμότητα φορέα (π.χ. μέγεθος επιχείρησης).
* Κάλυψη ίδιας συμμετοχής (εφόσον προβλέπεται από την εκάστοτε Δράση).

Η μεθοδολογία και τα κριτήρια επιλογής των επενδυτικών σχεδίων:

* δεν εισάγουν διακρίσεις και είναι διαφανή·
* διασφαλίζουν τη συμβολή των πράξεων στην επίτευξη των ειδικών στόχων και των αποτελεσμάτων της σχετικής προτεραιότητας·
* λαμβάνουν υπόψη την προώθηση της ισότητας μεταξύ ανδρών και γυναικών και τηρούν τις αρχές της βιώσιμης ανάπτυξης όπως ορίζεται στα άρθρα 7 και 8 του Κανονισμού 1303/2013·

Επίσης, πρέπει να αναφέρεται ότι τα επενδυτικά σχέδια δεν επιλέγονται εάν έχει ολοκληρωθεί το φυσικό αντικείμενο ή έχουν υλοποιηθεί πλήρως πριν από την υποβολή της αίτησης χρηματοδότησης από τον δικαιούχο.

Η βαθμολογία πρέπει να προκύπτει από μετρήσιμα κριτήρια (π.χ. οικονομικά στοιχεία, επαγγελματική εμπειρία κλπ).

Όπου απαιτείται μπορεί να υπάρχουν και μη μετρήσιμα κριτήρια, τα οποία όμως πρέπει να μπορούν να αξιολογηθούν αντικειμενικά από όλους τους εμπλεκόμενους στην αξιολόγηση (π.χ. βιωσιμότητα επένδυσης, καινοτομικός χαρακτήρας, προστασία περιβάλλοντος μέσω του επενδυτικού σχεδίου κ.λπ.).

Η εκάστοτε αξιολογική κρίση πρέπει να είναι πλήρως τεκμηριωμένη (π.χ. με συμπλήρωση σχετικών πεδίων στο έντυπο αξιολόγησης).

Σε περίπτωση πρόβλεψης δευτεροβάθμιας αξιολόγησης, η διαδικασία αυτής πρέπει να περιγράφεται με σαφήνεια στην Πρόσκληση - Προκήρυξη.

Επιλογή μεθοδολογίας Αξιολόγησης

Η αξιολόγηση των αιτήσεων πρέπει να είναι συγκριτική εκτός από εξαιρετικές περιπτώσεις κατά τις οποίες, απολύτως τεκμηριωμένα, δύναται να επιλεγεί άμεση αξιολόγηση. Τέτοιες περιπτώσεις δύναται να αφορούν δράσεις, όπου η τήρηση ελαχίστων προϋποθέσεων είναι επαρκής για την κάλυψη των στόχων του Επιχειρησιακού Προγράμματος (π.χ. ορισμένες δράσεις του ΕΚΤ για τη δημιουργία νέων θέσεων εργασίας).

# ΘΣ9 Προώθηση της κοινωνικής ένταξης και καταπολέμηση της φτώχειας και κάθε διάκρισης

## Δράση 9.2.1.1.Γ : Κέντρα Κοινότητας

|  |
| --- |
| **ΕΛΕΓΧΟΣ ΣΥΜΒΑΤΟΤΗΤΑΣ ΑΠΟ ΤΟ ΣΥΣΤΗΜΑ** |
| * Η ημερομηνία υποβολής αίτησης χρηματοδότησης είναι εντός της προθεσμίας που τίθεται στην πρόσκληση * Ο αιτούμενος προϋπολογισμός είναι εντός των ορίων, εφόσον τίθενται στην πρόσκληση * Το τεχνικό δελτίο είναι πλήρως συμπληρωμένο |

|  |  |  |  |  |  |
| --- | --- | --- | --- | --- | --- |
| **ΣΤΑΔΙΟ Α΄ Έλεγχος πληρότητας και επιλεξιμότητας πρότασης** | | | | | |
|  | **ΟΜΑΔΑ ΚΡΙΤΗΡΙΩΝ** | **ΚΡΙΤΗΡΙΟ** | **ΕΞΕΙΔΙΚΕΥΣΗ** | **ΤΙΜΗ / ΒΑΘΜΟΛΟΓΙΑ** | **στάθμιση** |
| 1 | **Έλεγχος πληρότητας και επιλεξιμότητας πρότασης** | Δικαιούχος που εμπίπτει στην πρόσκληση | Εξετάζεται εάν ο φορέας που υποβάλλει την πρόταση εμπίπτει στις κατηγορίες δυνητικών δικαιούχων που ορίζονται στην πρόσκληση. | ναι/όχι |  |
| 2 | Αρμοδιότητα δικαιούχου για υλοποίηση πράξης | Εξετάζεται εάν ο φορέας που υποβάλλει την πρόταση έχει την αρμοδιότητα εκτέλεσης του έργου. Ο έλεγχος γίνεται με βάση στοιχεία τεκμηρίωσης (π.χ. κανονιστικές αποφάσεις, καταστατικά φορέων κλπ) που υποβάλλονται συνημμένα κατά την υποβολή του αιτήματος και προσδιορίζονται στην πρόσκληση. Σε περίπτωση μεταβίβασης της αρμοδιότητας υλοποίησης της πράξης σε άλλο φορέα απαιτείται η υποβολή της υπογεγραμμένης και εγκεκριμένης προγραμματικής σύμβασης. | ναι/όχι |  |
| 3 | Τυπική πληρότητα της υποβαλλόμενης πρότασης: | Εξετάζεται αν, για την υποβολή της πρότασης, ακολουθήθηκε η προβλεπόμενη διαδικασία, αν τα τυποποιημένα έντυπα είναι συμπληρωμένα και έχουν επισυναφθεί όλα τα συνοδευτικά έγγραφα σύμφωνα με τα αναφερόμενα στη σχετική πρόσκληση και ειδικότερα: |  |  |
| * Η αίτηση χρηματοδότησης πράξης, υπογεγραμμένη από το νόμιμο εκπρόσωπο του φορέα | ναι/όχι |  |
| * Τεχνικό Δελτίο πράξης πλήρως συμπληρωμένο και υπογεγραμμένο | ναι/όχι |  |
| * Λοιπά στοιχεία που προσδιορίζονται στην πρόσκληση (π.χ. διοικητικές πράξεις) | ναι/όχι |  |
| 4 | Περίοδος υλοποίησης εντός περιόδου επιλεξιμότητας ΠΠ και Πρόσκλησης | Εξετάζεται εάν η περίοδος υλοποίησης της προτεινόμενης προς συγχρηματοδότηση πράξης εμπίπτει εντός της περιόδου επιλεξιμότητας του προγράμματος, και όπως ορίζεται στην πρόσκληση | ναι/όχι |  |
| 5 | Μη περαίωση φυσικού αντικειμένου | Βεβαιώνεται με έγγραφο του Δικαιούχου ότι δεν έχει περαιωθεί το φυσικό αντικείμενο της προτεινόμενης πράξης μέχρι την ημερομηνία που ο δυνητικός δικαιούχος υπέβαλε την αίτηση χρηματοδότησης, όπως περιλαμβάνεται στα συνημμένα αρχεία της πρόσκλησης | ναι/όχι |  |
| 6 | Η προτεινόμενη πράξη δεν περιλαμβάνει τμήμα επένδυσης σε υποδομή ή παραγωγική επένδυση η οποία έπαυσε ή μετεγκαταστάθηκε εκτός της περιοχής του προγράμματος εντός πέντε ετών από την τελική πληρωμή στον δικαιούχο ή εντός της προθεσμίας που οριζόταν στους κανόνες περί κρατικών ενισχύσεων (σύμφωνα με το άρθρο 71 του Καν. 1303/2013) | Βεβαιώνεται με έγγραφο του Δικαιούχου, το οποίο περιλαμβάνεται στα συνημμένα αρχεία της πρόσκλησης | ναι/όχι ή δεν εφαρμόζεται |  |
| 7 | Πράξη η οποία εμπίπτει στους Θεματικούς Στόχους, τις Επενδυτικές Προτεραιότητες και Ειδικούς στόχους ή/ και στα πεδία παρέμβασης/ δράσεις της πρόσκλησης | Εξετάζεται εάν η πράξης εμπίπτει στο θεματικό στόχο/ επενδυτική προτεραιότητα/ ειδικό στόχο/ πεδίο παρέμβασης / δράσεις της πρόσκλησης | ναι/όχι |  |
| 8 | Μη επικάλυψη των χορηγουμένων χρηματοδοτήσεων | Βεβαιώνεται με έγγραφο του Δικαιούχου , το οποίο περιλαμβάνεται στα συνημμένα αρχεία της πρόσκλησης | ναι/όχι |  |
| 9 | Υποβολή αποφάσεων των αρμόδιων ή και συλλογικών οργάνων του δικαιούχου ή άλλων αρμοδίων οργάνων | Εξετάζεται η υποβολή αρμόδιων ή και συλλογικών οργάνων του κυρίου του έργου, όπου αυτό προβλέπεται από τη σχετική νομοθεσία. | ναι/όχι ή δεν εφαρμόζεται |  |
| **ΠΡΟΫΠΟΘΕΣΗ ΓΙΑ ΘΕΤΙΚΗ ΑΞΙΟΛΟΓΗΣΗ:**  **Προϋπόθεση για θετική αξιολόγηση: Η πράξη θα πρέπει να λαμβάνει την τιμή ΝΑΙ σε όλα τα κριτήρια, εκτός από το 9, που είναι επαρκές και το «δεν εφαρμόζεται»** | | | | | |
| **ΣΤΑΔΙΟ Β΄ Αξιολόγηση των προτάσεων ανά ομάδα κριτηρίων** | | | | | |
| 1 | **1Η ΟΜΑΔΑ ΚΡΙΤΗΡΙΩΝ Πληρότητα και σαφήνεια του περιεχομένου της πρότασης** | Πληρότητα και σαφήνεια του φυσικού αντικειμένου της προτεινόμενης πράξης | Εξετάζεται η σαφήνεια και πληρότητα του φυσικού αντικειμένου της προτεινόμενης πράξης και πιο συγκεκριμένα εξετάζονται τα εξής: 1. Η μεθοδολογία υλοποίησης. 2. Η περιγραφή των υπηρεσιών σε σχέση με το πρόβλημα / ανάγκη που αντιμετωπίζεται 3. Οι μετρήσιμοι στόχοι. 4. Η ύπαρξη πλάνου εκτίμησης κινδύνων για την υλοποίηση της πράξης. 5. Τα μέτρα δημοσιότητας/επικοινωνίας και ευαισθητοποίησης (με την μορφή πλάνου δημοσιότητας και επικοινωνίας) και δικτύωσης (με τη μορφή πλάνου δικτύωσης) προς τα ωφελούμενα άτομα, Αρχές/ Υπηρεσίες/φορείς και προς το κοινωνικό σύνολο. 6. Η μέριμνα για παρακολούθηση των ωφελουμένων μετά την ολοκλήρωση του έργου ή των υπηρεσιών προς αυτούς. | ναι/όχι |  |
| 2 | Ρεαλιστικότητα του προϋπολογισμού | Εξετάζεται η ρεαλιστικότητα του προϋπολογισμού της πράξης σε σχέση με το φυσικό της αντικείμενο.  Τα στοιχεία που αξιολογούνται είναι:  (α) η πληρότητα του προτεινόμενου προϋπολογισμού (εξετάζεται εάν περιλαμβάνει όλα τα αναγκαία κόστη για την υλοποίηση του φυσικού αντικειμένου/παραδοτέων).  (β) το κατά πόσο η κοστολόγηση της προτεινόμενης πράξης και η κοστολόγηση ανά πακέτο εργασιών είναι εύλογη . Πιο συγκεκριμένα:  1) Εφόσον προβλέπεται από την Πρόσκληση η χρηματοδότηση της πράξης να γίνει βάσει παραστατικών:  Για την εκτίμηση του προϋπολογισμού μπορούν να χρησιμοποιηθούν στοιχεία το πραγματικό κόστος από παρεμφερείς πράξεις που έχουν υλοποιηθεί, λαμβάνοντας υπόψη τις επικρατούσες συνθήκες της αγοράς κατά το χρόνο αξιολόγησης της πρότασης  2) Εφόσον προβλέπεται στη σχετική Πρόσκληση η χρηματοδότηση της προτεινόμενης πράξης να ακολουθήσει μία από τις απλοποιημένες μεθόδους κόστους (τυποποιημένες κλίμακες κόστους κατά μονάδα, κατ’ αποκοπή ποσών που δεν υπερβαίνουν τις 100 000 EUR δημόσιας συμμετοχής, κατ’ αποκοπή χρηματοδότηση που καθορίζεται με την εφαρμογή ενός ποσοστού σε μια ή περισσότερες προκαθορισμένες κατηγορίες δαπανών) εξετάζεται η ορθή εφαρμογή της σχετικής μεθοδολογίας, όπως καθορίζεται στην Πρόσκληση.  γ) η ορθή κατανομή του Π/Υ στις επιμέρους εργασίες/είδη δαπανών και το εύλογο του Π/Υ στις εργασίες /είδη δαπανών σε σχέση με το προτεινόμενο φυσικό αντικείμενο/παραδοτέα, τη συμμόρφωση με τους εθνικούς κανόνες επιλεξιμότητας και τους τυχόν ειδικότερους όρους της πρόσκλησης, ώστε να αποφεύγονται μη αναγκαία ή μη επιλέξιμα κόστη. | ναι/όχι |  |
| 3 | Ρεαλιστικότητα του χρονοδιαγράμματος | Εξετάζεται η ρεαλιστικότητα του χρονοδιαγράμματος ολοκλήρωσης της πράξης σε σχέση με: α) το φυσικό αντικείμενο.  β) την επιλεγμένη μέθοδο υλοποίησης.  γ) τους ενδεχόμενους κινδύνους που συνδέονται με την υλοποίηση της πράξης.  δ) τις προαπαιτούμενες ενέργειες για την υλοποίηση της πράξης (π.χ. π.χ. στελέχωση Δικαιούχου). | ναι/όχι |  |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ: Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια. Κάθε κριτήριο, για να λάβει θετική τιμή "ΝΑΙ", θα πρέπει να πληροί όλες τις επιμέρους προϋποθέσεις.** | | | | | |
|  | | | | | |
| 1 | **2Η ΟΜΑΔΑ ΚΡΙΤΗΡΙΩΝ Τήρηση θεσμικού πλαισίου και ενσωμάτωση οριζόντιων πολιτικών** | Τήρηση εθνικών και κοινοτικών κανόνων ως προς τις δημόσιες συμβάσεις έργων, μελετών, προμηθειών και υπηρεσιών και εθνικών κανόνων για την απασχόληση προσωπικού | Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης των υποέργων συνάδει με το εθνικό και ενωσιακό δίκαιο.  Πιο συγκεκριμένα εξετάζεται: 1. Η τήρηση πλαισίου προσλήψεων ορισμένου χρόνου και συμβάσεων έργου. 2. Η τήρηση του πλαισίου αναθέσεων/υπεργολαβιών. | ναι/όχι |  |
| 2 | Συμβατότητα της πράξης με τους κανόνες του ανταγωνισμού και των κρατικών ενισχύσεων | Εξετάζεται εφόσον η πράξη ενέχει στοιχεία κρατικών ενισχύσεων, η συμβατότητά της με το κανονιστικό πλαίσιο των κρατικών ενισχύσεων. | ναι/όχι ή δεν εφαρμόζεται |  |
| 3 | Αειφόρος ανάπτυξη | Εξετάζεται με ποιο τρόπο η προτεινόμενη πράξη σέβεται την αρχή της αειφόρου ανάπτυξης και ειδικότερα σε σχέση με τους όρους, περιορισμούς και κατευθύνσεις της εγκεκριμένης ΚΥΑ Στρατηγικής Μελέτης Περιβαλλοντικών Επιπτώσεων του Προγράμματος. | ναι/όχι |  |
| 4 | Προαγωγή της ισότητας ανδρών και γυναικών και της μη διάκρισης | Εξετάζεται εάν η προτεινόμενη πράξη προασπίζει την ισότητα μεταξύ ανδρών και γυναικών και αποτρέπει κάθε διάκριση λόγω φύλου, φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας, γενετήσιου προσανατολισμού. Εξετάζεται ιδιαίτερα η διασφάλιση της ισότιμης επιλογής των ωφελουμένων για την παροχή των υπηρεσιών της πράξης, ανεξαρτήτως φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας, γενετήσιου προσανατολισμού. | ναι/όχι |  |
| 5 | Εξασφάλιση της προσβασιμότητας των ατόμων με αναπηρία | Εξετάζεται πώς η πράξη διασφαλίζει την προσβασιμότητα των ατόμων με αναπηρία σύμφωνα με το ισχύον θεσμικό πλαίσιο. Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑΜΕΑ, εφόσον απαιτείται από τη φύση της πράξης και την κείμενη νομοθεσία, η θετική αξιολόγηση θα πρέπει να τεκμηριώνεται με τη δέσμευση του δυνητικού δικαιούχου ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑΜΕΑ με δικά του έξοδα. Για την αξιολόγηση του κριτηρίου αυτού επισυνάπτεται σχετικό Παράρτημα ΙΙ.  Ειδικά για το εν λόγω κριτήριο διευκρινίζεται ότι η θετική απάντηση («ΝΑΙ») καλύπτει τις ακόλουθες περιπτώσεις:  1. Στην πράξη περιλαμβάνονται όλες οι απαιτήσεις, σύμφωνα με το ισχύον θεσμικό πλαίσιο, ώστε να εξασφαλίζεται η προσβασιμότητα στα ΑμεΑ. Πιο συγκεκριμένα η πράξη διασφαλίζει την προσβασιμότητα των ατόμων με αναπηρία στον τόπο παροχής των υπηρεσιών. 2. Η πράξη ενσωματώνει λειτουργίες προσαρμοσμένες στις ανάγκες ΑΜΕΑ, οι οποίες διασφαλίζουν την ενημέρωση και πληροφόρηση για τις παρεχόμενες υπηρεσίες. | ναι/όχι |  |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ: Η Πράξη θα πρέπει να λαμβάνει θετική τιμή "ΝΑΙ" ή "Δεν εφαρμόζεται" σε όλα τα κριτήρια. Κάθε κριτήριο, για να λάβει θετική τιμή "ΝΑΙ", θα πρέπει να πληροί όλες τις επιμέρους προϋποθέσεις.** | | | | | |
|  | | | | | |
| 1 | **3Η ΟΜΑΔΑ ΚΡΙΤΗΡΙΩΝ Σκοπιμότητα πράξης** | Αναγκαιότητα υλοποίησης της Πράξης | Εξετάζεται η παρεχόμενη στο ΤΔΠ τεκμηρίωση για την αναγκαιότητα υλοποίησης της πράξης και ο τρόπος με τον οποίο η προτεινόμενη πράξη συμβάλλει στην αντιμετώπιση της ανάγκης ή προβλήματος που έχει εντοπιστεί και του ειδικού στόχου που έχει προσδιοριστεί. Πιο συγκεκριμένα εξετάζονται τα εξής: 1. Ο προσδιορισμός και ανάλυση αναγκών και ειδικών χαρακτηριστικών (π.χ. υψηλή ανεργία, θύλακες φτώχειας, μεγάλη συγκέντρωση ΡΟΜΑ κλπ.) των ωφελουμένων της περιοχής παρέμβασης 2. Η ανταπόκριση της προτεινόμενης πράξης ως προς την αντιμετώπιση των αναγκών και ειδικών χαρακτηριστικών των ωφελουμένων της περιοχής παρέμβασης 3. Η συμβολή της πράξης στη μείωση του κοινωνικού αποκλεισμού των ωφελουμένων ατόμων και στην προώθηση της κοινωνικής και εργασιακής ένταξης αυτών. 4. Άλλα αναμενόμενα οφέλη για τα ωφελούμενα άτομα και τον ευρύτερο πληθυσμό 5. Η συνάφεια της πράξης με την Επενδυτική Προτεραιότητα που εντάσσεται και συμβολή της στην επίτευξη του Ειδικού Στόχου, όπως αναφέρονται στην Πρόσκληση. | ΝΑΙ  8-10  Μεγάλος βαθμός τεκμηρίωσης της αναγκαιότητας υλοποίησης της πράξης. |  |
| ΝΑΙ  4-7  Ικανοποιητικός βαθμός τεκμηρίωσης της αναγκαιότητας υλοποίησης της πράξης. |
| ΟΧΙ  0-3  ΔΕΝ τεκμηριώνεται επαρκώς η αναγκαιότητα υλοποίησης της πράξης. |
| 2 | Αποτελεσματικότητα | Εξετάζεται η συμβολή της προτεινόμενης πράξης στην επίτευξη των στόχων που έχουν τεθεί σε επίπεδο δεικτών όπως προσδιορίζονται στην Πρόσκληση. Ο βαθμός συμβολής εκφράζεται ως το πηλίκο των τιμών ενός δείκτη εκροής για την πράξη και την πρόσκληση: Πν= (δείκτης εκροής ν πράξης) / (δείκτης εκροής για την Πρόσκληση). Εφόσον η προτεινόμενη πράξη συνεισφέρει σε δύο ή περισσότερους δείκτες εκροών τα πηλίκα Πνi συντίθενται με κατάλληλους συντελεστές στάθμισης: Πν=αxΠν1+βxΠν2+… όπου α, β… οι συντελεστές στάθμισης. | ΝΑΙ  Πν>0 |
| ΟΧΙ  Πν=0 |
| 3 | Αποδοτικότητα | Εξετάζεται η σχέση των αναμενόμενων εκροών της προτεινόμενης πράξης με τον αντίστοιχο προϋπολογισμό βάσει της οποίας υπολογίζεται το μοναδιαίο κόστος ανά μονάδα του δείκτη εκροής από την υλοποίησή της. Η αποδοτικότητα εκφράζεται ως το πηλίκο Π= (δείκτης εκροών πράξης / δείκτης εκροών για το σύνολο της Πρόσκλησης) προς (προϋπολογισμό πράξης / προϋπολογισμό Πρόσκλησης). Εφόσον η προτεινόμενη πράξη συνεισφέρει σε δύο ή περισσότερους δείκτες εκροών, τα πηλίκα Πi συντίθενται με κατάλληλους συντελεστές στάθμισης. | ΝΑΙ  Πi>0 |
| ΟΧΙ  Πi=0 |
| 4 | Βιωσιμότητα, λειτουργικότητα, αξιοποίηση | Εξετάζεται ο τρόπος με τον οποίο τα παραδοτέα της πράξης θα αξιοποιηθούν και πιο συγκεκριμένα αν προκύπτει βιωσιμότητα, λειτουργικότητα και αξιοποίηση των παραδοτέων της πράξης. | ΝΑΙ  8-10  Μεγάλος βαθμός αξιοποίησης των παραδοτέων της πράξης. |
| ΝΑΙ  4-7  Ικανοποιητικός βαθμός αξιοποίησης των παραδοτέων της πράξης. |
| ΟΧΙ  0-3  ΔΕΝ αξιοποιούνται επαρκώς τα παραδοτέα της πράξης. |
| 5 | Καινοτομία | Εξετάζεται η καινοτομία της πράξης ως προς: 1. Τις θεματικές ή άλλες δικτυώσεις (ύπαρξη πλάνου δικτύωσης) 2. Τις μεθόδους προσέγγισης ωφελουμένων 3. Τις μεθόδους παροχής των υπηρεσιών καθώς και των μέσων, εργαλείων και τεχνικών που πρόκειται να χρησιμοποιηθούν και η διαφοροποίηση και προσαρμογή αυτών σε σχέση με διαφορετικές ομάδες στόχου | ΝΑΙ  8-10  Μεγάλος βαθμός καινοτομίας της πράξης. |
| ΝΑΙ  4-7  Ικανοποιητικός βαθμός καινοτομίας της πράξης. |
| ΟΧΙ  0-3  ΔΕΝ υπάρχει καινοτομία στην πράξη. |
| 6 | Συνέργεια και συμπληρωματικότητα της Πράξης | Εξετάζεται ο βαθμός συνέργειας και συμπληρωματικότητας της προτεινόμενης πράξης με άλλες πράξεις που είναι ολοκληρωμένες ή σε εξέλιξη, οι οποίες ονοματίζονται ως προς τα βασικά τους χαρακτηριστικά (ονομασία ΕΠ ή άλλο πρόγραμμα ατό οποίο εντάσσονται/εντάχθηκαν, Προγραμματική Περίοδος, περιεχόμενο αυτό, προϋπολογισμός, κλπ). | ΝΑΙ  8-10  Μεγάλος βαθμός τεκμηρίωσης της συνέργειας και συμπληρωματικότητας της προτεινόμενης πράξης με άλλες πράξεις που είναι ολοκληρωμένες ή σε εξέλιξη. |
| ΝΑΙ  4-7  Ικανοποιητικός βαθμός τεκμηρίωσης της συνέργειας και συμπληρωματικότητας της προτεινόμενης πράξης με άλλες πράξεις που είναι ολοκληρωμένες ή σε εξέλιξη. |
| ΟΧΙ  0-3  ΔΕΝ τεκμηριώνεται επαρκώς η συνέργεια και συμπληρωματικότητα της προτεινόμενης πράξης με άλλες πράξεις που είναι ολοκληρωμένες ή σε εξέλιξη. |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ: Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια. Κάθε κριτήριο, για να λάβει θετική τιμή "ΝΑΙ", θα πρέπει να πληροί όλες τις επιμέρους προϋποθέσεις.** | | | | | |
|  | | | | | |
| 1 | **4Η ΟΜΑΔΑ ΚΡΙΤΗΡΙΩΝ**  **Ωριμότητα πράξης** | Στάδιο εξέλιξης των απαιτούμενων προπαρασκευαστικών ενεργειών | Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων ενεργειών (π.χ. ενέργειες για τη στελέχωση των Κέντρων Κοινότητας, εξεύρεση κτιριακής υποδομής, προετοιμασία διαδικασίας υλοποίησης της Πράξης κλπ.). | ΝΑΙ  8-10  Μεγάλος βαθμός ωριμότητας της πράξης. |  |
| ΝΑΙ  4-7  Ικανοποιητικός βαθμός ωριμότητας της πράξης. |
| ΟΧΙ  0-3  ΔΕΝ τεκμηριώνεται επαρκώς η ωριμότητα της πράξης. |
| 2 | Βαθμός προόδου διοικητικών ή άλλων ενεργειών | Εξετάζεται ο βαθμός προόδου συγκεκριμένων διοικητικών ή άλλων ενεργειών, οι οποίες είναι απαραίτητες για την υλοποίηση της προτεινόμενης πράξης (π.χ. Αποφάσεις αρμόδιων Οργάνων για την ανάληψη της πράξης και ένταξή της στο πρόγραμμα δράσεων του φορέα, διαβούλευση σε τοπικό – περιφερειακό επίπεδο, ενέργειες για την σύσταση Κέντρων βάσει της οικείας ΚΥΑ) | ΝΑΙ  8-10  Μεγάλος βαθμός προόδου διοικητικών ή άλλων ενεργειών της πράξης. |  |
| ΝΑΙ  4-7  Ικανοποιητικός βαθμός προόδου διοικητικών ή άλλων ενεργειών της πράξης. |
| ΟΧΙ  0-3  ΔΕΝ τεκμηριώνεται επαρκώς ο βαθμός προόδου διοικητικών ή άλλων ενεργειών της πράξης. |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ: Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια.** | | | | | |
|  | | | | | |
| 1 | **5Η ΟΜΑΔΑ ΚΡΙΤΗΡΙΩΝ**  **Διοικητική, Επιχειρησιακή & Χρηματοοικονομική ικανότητα δυνητικού δικαιούχου** | Διοικητική ικανότητα | Εξετάζεται κατά πόσο ο δυνητικός δικαιούχος διαθέτει την οργανωτική δομή και τις απαραίτητες διαδικασίες για την υλοποίηση της προτεινόμενης πράξης. Πιο συγκεκριμένα εξετάζονται τα εξής: 1. Αν ο δικαιούχος διαθέτει την οργανωτική δομή για την υλοποίηση της προτεινόμενης πράξης (σύμφωνα με το Οργανόγραμμα, όταν υπάρχει, ή την περιγραφή του Δικαιούχου). 2. Η επάρκεια διαδικασιών για την υλοποίηση της προτεινόμενης πράξης. 3. Η επάρκεια υλικοτεχνικού εξοπλισμού. | ναι/όχι |  |
| 2 | Επιχειρησιακή ικανότητα | Εξετάζεται με τα ακόλουθα κριτήρια:  1. Προηγούμενες υλοποιηθείσες πράξεις και συνάφεια τους με την προτεινόμενη πράξη. 2. Επάρκεια στελέχωσης, ποσοτικά και ποιοτικά (επίπεδο εκπαίδευσης και κατάρτισης στελεχών και επαγγελματική εμπειρία συναφής με τον ρόλο τους στην πράξη). 3. Επάρκεια Ομάδας Έργου και κατανομής αρμοδιοτήτων και εργασιών των μελών αυτής. 4. Επάρκεια του Υπεύθυνου Έργου (γνώσεις, επίπεδο εκπαίδευσης / κατάρτισης, εμπειρία σχετική με την πράξη) | ναι/όχι |  |
| 3 | Χρηματοοικονομική ικανότητα | Εξετάζεται η δυνατότητα του δικαιούχου να συμβάλλει με ίδιους πόρους στην υλοποίηση της προτεινόμενης πράξης. Το κριτήριο αυτό εξετάζεται μόνο εφόσον απαιτείται η καταβολή ίδιων πόρων. | ναι/όχι ή δεν εφαρμόζεται. |  |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ: Η Πράξη θα πρέπει να λαμβάνει θετική τιμή "ΝΑΙ" ή δεν εφαρμόζεται σε όλα τα κριτήρια Κάθε κριτήριο, για να λάβει θετική τιμή "ΝΑΙ", θα πρέπει να πληροί όλες τις επιμέρους προϋποθέσεις.** | | | | | |